news_article: Ässät ja HIFK eivät jättäneet ketään kylmäksi tiistaina Porissa. Nähtävää riitti jokaiselle eurolle, sillä paremmuutta ei saatu selville varsinaisella peliajalla eikä jatkoajallakaan. Voittaja löytyi siis rangaistuslaukauskisassa ja tällä kertaa HIFK oli se, joka vei kaksi pistettä.
  Vasta kuudes kierros toi ratkaisun. Ässien Marko Kivenmäki ei onnistunut, HIFK.n Kimmo Kuhta onnistui. HIFK voitti näin tasaisen väännön 2–1. Mikään vääryys ei olisi ollut selkeän ryhtiliikkeen tehneen Ässien voittokaan.
  – Tiesimme, että Ässät tulee kovaa. Olimme avauserässä altavastaajana, mutta saimme toisessa erässä pelin haltuumme. Kolmannessa erässä mentiin taas kovaa päästä päähän. Maalimääräkin osoittaa, että kummankin maalin suulla oli huippumies, totesi upealla rannelaukauksella HIFK.n toisessa erässä johtoon vienyt Olli Jokinen.
  Ässien valmentaja Mika Toivola antoi tunnustuksen joukkueelleen. – Pelasimme hyvää viisikkopeliä, mutta HIFK:n maalissa Tomas Vykoun esitti kauden toistaiseksi parasta maalivahtipeliä Porissa, Toivola sanoi.
  Toivolaa kävi kuumana Jarkko Ruutun päästyä kuin koira veräjästä kolhittuaan kyynärpäällä Pasi Peltosen niin pahasti, ettei hänestä ollut kolmannessa erässä pelimieheksi.
  – Aivotärähdys ja hammaskalusto remonttiin, eikä kukaan tuomareista nähnyt mitään, Toivola ihmetteli.
  HIFK:n valmentaja Hannu Aravirta kehui ottelun tasoa. – Varmasti jokainen katselija sai vastineen rahoilleen. Ässät oli kieltämättä meitä edellä tasaviisikoin. Kaikesta näki, että Ässät oli päässyt harjoittelemaan tauon aikana kunnolla, totesi Aravirta.
  HIFK.n sairaslistalle on edelleen runsas miehitys. Tuorein potilas oli ottelua katsomosta seurannut Timo Pärssinen. Mies tuli joukkueen mukana maanantaina Poriin, mutta jo illalla nousi kuume ja pelaaminen oli mahdotonta.
  Aravirta tyrmäsi tuoreeltaan huhut, että Pärssinen olisi hyllytetty, koska hän on tiettävästi tehnyt jo sopimuksen ensi kaudesta TPS:n kanssa.
  – Minä en näihin huhupuheisiin enkä pelaajasiirtoihin muutenkaan kommentoi millään tavalla, Aravirta tokaisi.
  Scott Langkow teki vahvan paluun Ässien maalille. Puolustajista Oleg Sorokin ja Jarkko Glad olivat vahvassa vireessä. Ässien tasoituksen viimeistellyt Jason Williams epäonnistui kahdesti rangaistuslaukauskisassa.
  Vykoun oli eittämättä HIFK:n ykkösmies. Jokinen johti mallikkaasti ketjua, jossa laidoilla pelasivat yleisön "suosikiksi" noussut Jarkko Ruutu ja Kimmo Kuhta.
  
  
events: E1 E2 E3 E4 E5 E6 E7 E8 E9 E10 E11 E12 E13 E14
events: game result penalty penalty penalty penalty goal penalty penalty penalty goal penalty goal saves saves
events: Ässät
events: HIFK
events: 1–2 0–1 1–1 1–2
events: 0–0 0–1 1–0 0–0 0–1
events: penalty shot
events: Jarkko Ruutu Pauli Levokari Marek Zidlicky Olegs Sorokins Olli Jokinen Atte Pentikäinen Jarkko Ruutu Hannu Pikkarainen Jason Williams Pauli Levokari Kimmo Kuhta Scott Langkow Tomas Vokoun
events: Kimmo Kuhta Lasse Pirjetä
events: Jarkko Glad
events: guest home guest home guest home guest guest home home guest home guest
events: HIFK Ässät HIFK Ässät HIFK Ässät HIFK HIFK Ässät Ässät HIFK Ässät HIFK
events: 2.02 6.26 21.03 29.1 31.16 37.18 39.22 39.22 50.36 59.26 65.0
events: 2 2 2 2 2 2 10 2
events: 26 38